Είμαστε η Ομάδα Κρούσης. Έχουμε τον έλεγχο όλων των συστημάτων στα γραφεία σας.
Η Ashley Madison πρέπει να πέσει αμέσως.
Θα γνωστοποιήσουμε αρχεία πελατών, φαντασιώσεις,
γυμνές φωτογραφίες και μέιλ των υπαλλήλων.
Καλώς ήρθατε στον χειρότερο εφιάλτη σας.
Υπήρχαν παράνομες σχέσεις πριν την Ashley και θα συνεχίσουν να υπάρχουν.
Προσπαθώ να δώσω στον κόσμο την τέλεια παράνομη σχέση.
Ο Μπίντερμαν λέει ότι έχτισε επιχείρηση ενός δις πάνω στην απιστία.
Είκοσι πέντε εκατομμύρια μέλη σε 37 χώρες.
Το κινητό μου δεν σταματούσε να χτυπάει. Ήταν μια τρέλα.
Ακουγόταν σαν μέρος για παιχνίδι όπου όλοι κανόνιζαν φάση.
Γοητεία, σεξ, έγκλημα, χάκινγκ και κίνδυνο.
Είχε τα πάντα.
Γρήγορο πήδημα με ένα κλικ.
Είναι η ιστορία ενός ιστότοπου
και η ανέλιξη και πτώση του φιλόδοξου ιδρυτή της, Νόελ Μπίντερμαν.
Το τολμηρό AshleyMadison.com στήθηκε το 2001
ως ασφαλές σημείο να κανονίζεις παράνομες σχέσεις.
Ως το 2006, είχε 1.100.000 χρήστες στη Β. Αμερική και άνοιξε για την Ευρώπη.
Η διάδοσή της κατόπιν ήταν εκπληκτική.
-Τρελά διαδεδομένη με 26.000.000 χρήστες! -Χρυσές δουλειές.
-Και ο στόχος; -Παγκόσμια κυριαρχία!
-Να συνεχιστεί αυτό; -Ως τη σελήνη!
Το 2007, ο Μπίντερμαν έγινε διευθύνων σύμβουλος
και κατακλύστηκε από μια θύελλα στα ΜΜΕ.
Δεν ενθαρρύνω την απιστία. Δεν χρειάζεται κιόλας.
Πώς δεν ενθαρρύνετε την απιστία;
Έκανε συνέχεια τηλεοπτικές εμφανίσεις για υπεράσπιση και προώθηση του ιστότοπου.
Αυτοαποκαλούνταν "Βασιλιάς της απιστίας".
Και η σύζυγός του η Αμάντα συμμετείχε στη διαφήμιση.
Το σάιτ βοηθά τους παντρεμένους.
Βοηθά εκατομμύρια ανθρώπους να βρουν ικανοποίηση, πάθος και ευτυχία.
Ο Νόελ είπε ότι η κοινωνία αλλάζει
και το μοντέλο των σχέσεων που έχουμε δεν λειτουργεί πλέον.
Πολλοί έχουν παράνομες σχέσεις. Είναι καταστροφικό για τις οικογένειες.
Είπαν με αυτό τον τρόπο θα πρόσφεραν μια λύση σ' αυτό.
Ήμουν σε διάσταση με τη γυναίκα μου,
δούλευα πολύ και ήταν δύσκολο να γνωρίσω κόσμο.
Ο Κρίστοφερ έψαχνε κάποια με κοινά ενδιαφέροντα για σχέση.
Το μεγάλο θέλγητρο ήταν ότι είναι απλά για πήδημα, όχι ραντεβού.
Δεν υπάρχει κανένα ρίσκο.
Όλοι ξέρουν ακριβώς τι παίζει.
Ήταν σίγουρα σαν προσαρμοσμένο
σε μια απογευματινή απόλαυση, όπως μου άρεσε να λέω.
Ένα σάιτ για γρήγορο πήδημα.
Όπως στα σάιτ γνωριμιών,
οι χρήστες έχουν ένα προφίλ και γράφουν τις προτιμήσεις τους.
Πειραματίζεται με το ταντρικό σεξ, σεξ της μιας βραδιάς...
Αν και πιο ξεκάθαρες προτιμήσεις απ' ότι συνήθως.
του αρέσει να τον παίρνουν μάτι, αγκαλιές και ερωτικές ταινίες.
Θα έχει ενδιαφέρον το Σαββατοκύριακο.
Είναι σύμβουλος μάρκετινγκ και πάει συχνά με παντρεμένους.
Η Τάμσιν πάντα προτιμούσε τις παράνομες σχέσεις.
Αρχικά, οι άντρες είναι πολύ διστακτικοί να κάνουν την πρώτη κίνηση.
Όταν αρχίζουμε να μιλάμε, το πρώτο πράγμα που θέλουν να μάθουν
είναι αν είσαι αληθινή, αν μένεις στις ΗΠΑ.
Τότε άρχισα να παίρνω μέιλ, που έλεγαν ότι η τάδε είδε το προφίλ σου,
θέλει να σου μιλήσει, ενδιαφέρεται για εσένα.
Αλλά αν δεν είχες πληρώσει για το λογαριασμό σου, για τις μονάδες,
δεν μπορούσες να δεις τις φωτογραφίες στο προφίλ. Ήταν θολές.
Οι άντρες έπρεπε να αγοράσουν μονάδες για να απαντήσουν στα μέιλ που έπαιρναν.
Όταν αρχίζεις να μιλάς, αναπόφευκτα, για κάποιον παράξενο λόγο,
οι άντρες έχουν την αχόρταγη επιθυμία
να σου στέλνουν φωτογραφίες από το πέος τους.
Ενίοτε, είναι η πρώτη φωτογραφία, πριν καν δεις το πρόσωπό τους.
Οι άνθρωποι κάνουν τέτοιες σχέσεις και απατούν για διάφορους λόγους.
Δεν είναι μόνο σωματική ανάγκη. Όλοι αυτό πιστεύουμε,
αλλά στην πραγματικότητα και οι άντρες, στην πλειονότητα,
ψάχνουν παράνομες σχέσεις για συναισθηματικούς λόγους.
Γνώρισα και μίλησα με αρκετούς άντρες που ήταν πολιτικοί.
Πολλοί ήταν διευθύνοντες σύμβουλοι,
άλλοι μεσαία στελέχη, αλλά δυστυχισμένοι.
Αυτό ήταν το καλό με την Ashley Madison. Είχες τα πάντα.
Από εργάτες σε οικοδομές μέχρι φοιτητές.
Είχε ενδιαφέρον.
Οι άνθρωποι θέλουν περισσότερα από τις σχέσεις και τη ζωή τους.
Δεν θέλουν να ντρέπονται γι' αυτό που επιθυμούν πραγματικά.
Πάντα θα κάνουν παράνομες σχέσεις.
Από πάντα έκαναν. Και τώρα παρουσιάζει αύξηση.
Δεν ήταν εντός του εργασιακού χώρου ή με στενούς οικογενειακούς φίλους.
Αντιλήφθηκα την ιδέα.
Και λιγότερο καταστροφικό και ικανοποιούνται οι ανάγκες του κόσμου.
Ο ιστότοπος αγοράστηκε από μια άλλη εταιρία του Νόελ,
την Avid Life Media, το 2007.
Οι διαφημίσεις
έδωσαν μια εικόνα επιχειρηματικής αποδοχής του ακραία εξειδικευμένου προϊόντος.
Δύο χρόνια αργότερα, έστησαν τα EstablishedMen και CougarLife
ως πρωτότυπες υπηρεσίες γνωριμιών.
Αλλά τα πολλά λεφτά τα έφερνε πάντα η Ashley Madison.
Αναζητώ κάποια πέρα από τη γυναίκα μου.
Η AM έγινε γνωστή για θρασείες, συχνά σκανδαλώδεις διαφημιστικές εκστρατείες.
Αυτή η κιτς διαφήμιση απαγορεύτηκε από τους Αυστραλούς.
Η ΖΩΗ ΕΙΝΑΙ ΜΙΚΡΗ. ΚΑΝΤΕ ΜΙΑ ΠΑΡΑΝΟΜΗ ΣΧΕΣΗ.
Επιδίωκαν αντιπαραθέσεις σε όλο τον κόσμο, μεταφράζοντας παντού τις διαφημίσεις τους.
"Η ζωή είναι μικρή. Κάντε μια παράνομη σχέση".
Το 2009, ο Τάιγκερ Γουντς πιάστηκε να απατά τη γυναίκα του.
Μέσα σε μια βδομάδα, από την AM
του πρόσφεραν πέντε εκατομμύρια για να γίνει το πρόσωπο της εταιρίας.
Δεν τα δέχτηκε, αλλά τέσσερις μήνες μετά
χρηματοδότησαν τα Καλλιστεία Ερωμένων στο σόου του Χάουαρντ Στερν.
Κριτής, ο Νόελ Μπίντερμαν. Ο τύπος μάς έδωσε 100 χιλιάρικα.
Λες και τίποτα δεν ήταν υπερβολικά σκανδαλώδες.
Είναι η ερωμένη Νο4.
Η ξεχωριστή διάνοια
όχι μόνο στις προωθητικές τους ενέργειες, αλλά και της διοίκησης,
έδειχνε ότι τα πάντα, ακόμη και τα αρνητικά,
μπορούσαν να τα μετατρέψουν σε διαφήμιση.
Είσαι η Ερωμένη του Τάιγκερ Γουντς.
Να και ο Νόελ Μπίντερμαν με μια επιταγή των 75.000 δολαρίων.
Παρά την ύφεση της οικονομίας το 2008,
η AM αποδείχθηκε ανθεκτικότατη.
Το 2015, η Avid Life Media ανακοίνωσε
ότι είχε έσοδα 115 εκατομμυρίων δολαρίων το περασμένο έτος.
Άνοδος 45 τοις εκατό.
Τα κέρδη προ φόρων ανήλθαν στα 55 εκατομμύρια δολάρια.
Αλλά πέρυσι, στις 19 Ιουλίου, όλα άλλαξαν.
Ο δημοσιογράφος Μπράιαν Κρεμπς αποκάλυψε ότι η AM έπεσε θύμα χάκερ.
Όταν τους άνοιξαν τους υπολογιστές τους, οι υπάλληλοι βρήκαν ένα μήνυμα.
Οι χάκερ της Ομάδας Κρούσης απειλούσαν να δημοσιεύσουν δεδομένα,
εκτός κι αν η AM και το EM κλείσουν τους επίμαχους ιστότοπούς τους.
Οι συνέπειες της μη συμμόρφωσης, όπως διατύπωσαν στην απειλή τους,
θα είναι η δημοσίευση του πελατολογίου της AM και του ΕΜ,
μαζί με τα ονόματα, το προφίλ και στοιχεία της πιστωτικής τους κάρτας.
Μέχρι να διαβάσω τι έπαθαν, είχε διαδοθεί παγκοσμίως.
Κάθε μεγάλο πρακτορείο ειδήσεων το είχε ήδη καλύψει εντός 6-12 ωρών. Η Avid Life Media συνεργάζεται πλήρως στην έρευνα της αστυνομίας.
Είναι από τις μεγαλύτερες παραβιάσεις δεδομένων στον κόσμο.
Ήμουν σε σύσκεψη.
Και ξαφνικά, το κινητό μου άρχισε να χτυπάει σαν τρελό.
Προσπαθούσα να συγκεντρωθώ, ρίχνω μια ματιά
και βλέπω ονόματα συνεργατών από τη δουλειά,
πελατών μου, φίλων μου και ανθρώπων που γνώρισα μέσω AM,
να επικοινωνούν μαζί μου και μου κόπηκε το αίμα.
Η παραβίαση έμοιαζε πολύ παράξενη,
επειδή ήταν σαν χολιγουντιανό σκηνικό, βγαλμένο από σενάριο.
Σε τρελό βαθμό.
Όταν καλύπτεις συνέχεια χακαρίσματα, είναι βαρετό.
Κανείς δεν ενδιαφέρεται για τις λεπτομέρειες,
πώς πήραν δεδομένα και τα διέδωσαν. Αυτό ήταν διαφορετικό.
Η Ομάδα Κρούσης έδωσε 30 ημέρες στην Avid Life να κατεβάσει τα σάιτ.
Και ξεκίνησε η φρενίτιδα στα ΜΜΕ.
Οι χάκερς εκβίαζαν ότι θα βγουν κι άλλα δεδομένα στη φόρα.
Όλοι ήθελαν διακαώς να μάθουν
ποιος χρησιμοποιούσε το Νο1 σάιτ για μοιχεία.
ΤΕΛΟΣ ΧΡΟΝΟΥ!
Αφού η εταιρία δεν ενέδωσε,
δημοσιεύτηκαν στοιχεία πάνω από 30 εκατ. πελατών.
ΤΩΡΑ ΟΛΟΙ ΘΑ ΔΟΥΝ ΤΑ ΣΤΟΙΧΕΙΑ ΤΟΥΣ
Σε όλο τον κόσμο, οι καχύποπτοι έψαχναν να δουν αν ήταν μέσα κι ο σύντροφός τους.
Στο αυστραλιανό ραδιόφωνο το πήγαν και πιο πέρα.
Για να βοηθήσουν, διάβαζαν ζωντανά τις λίστες με τα στοιχεία.
Όταν μαθεύτηκε ότι χάκαραν την AshleyMadison,
άρχισε να φέρεται περίεργα και σκέφτηκα ότι τα στοιχεία του...
Έχουμε τα στοιχεία του εδώ.
Και τα στοιχεία του αποκαλύπτουν
ότι είναι χρήστης της ιστοσελίδας, Τζο.
-Σοβαρολογείτε; -Ναι, λυπάμαι.
Με δουλεύετε τώρα;
Παράπλευρες απώλειες από τις πράξεις της Ομάδας Κρούσης έχουν
και θα συνεχίσουν να έχουν μακροχρόνιο κοινωνικό και οικονομικό αντίκτυπο.
Έχουν ήδη πυροδοτηθεί εγκλήματα και περαιτέρω θυματοποίηση.
Αρκετοί από τους κυρίους που είχαμε μιλήσει ή βρεθεί,
με τι γυναίκες τους συντετριμμένες και πληγωμένες,
ήθελαν κάπου να μιλήσουν.
Σήμερα, έχουμε δύο ανεπιβεβαίωτες αναφορές αυτοκτονιών,
που σχετίζονται με τη διαρροή των προφίλ του πελατολογίου της AM.
Ο Τύπος το κάλυψε λες και είχαν χακάρει τη CIA.
Το ενδιαφέρον εδώ είναι ότι κάποιος ήθελε να το κάνει.
Έχει κραγιόν πάνω. Ποια είναι;
Διάσημες προσωπικότητες, πολιτικοί, θρησκευτικοί ηγέτες
και στρατιωτικοί ήταν μέλη.
Πες μου το όνομά της.
Το έμαθε η γυναίκα μου.
Με έχει συγχωρήσει γι' αυτό το λάθος που έκανα.
Ζήτησα συγχώρεση και από τον Θεό, οπότε είμαι καθαρός από την αμαρτία.
Μετά τη φρενίτιδα για την ταυτότητα των χρηστών,
τα ΜΜΕ στράφηκαν στην ίδια την εταιρία.
Έγινε σαφές ότι η Avid Life είχε έσοδα από ένα ευρύ φάσμα ιστοτόπων.
Και δεν ήταν όλα υπηρεσίες γνωριμιών.
Η ραγδαία άνοδος της AM συνεχίστηκε με αμείωτο ρυθμό.
Μέχρι το 2015, έφτασε να έχει πάνω από 30 εκατομμύρια χρήστες.
-Με ποιον μιλάς; -Τον Άλεξ.
Έβγαλαν και δική τους εφαρμογή για κινητά, την Affair Anywhere,
διαδίδοντάς την θρασύτατα ανά την υφήλιο.
Αλλά όταν χάκαραν το σάιτ στις 19 Ιουλίου, αυτό είχε καταστροφικές συνέπειες.
Ήταν μία από τις μεγαλύτερες παραβιάσεις όλων των εποχών.
Πολλοί ιστότοποι μεταφορτώνονται.
Κανείς θα δεν μπορεί να διαγράψει τις πληροφορίες.
Παρά το ευαίσθητο υλικό του σάιτ, ξέρουμε πλέον ότι είχαν προειδοποιηθεί
για αδυναμίες στην ασφάλεια πολλές φορές πριν από το σκάνδαλο του 2015.
ΜΑΝΙΛΑ
ΦΙΛΙΠΠΙΝΕΣ
Οι Φιλιππίνες έχουν γίνει παραδόξως παγκόσμιο κυβερνοκέντρο.
Ο Τζέισον Ζεμπέιτ είναι Φιλιππινέζος χάκερ.
Κατάφερε και διείσδυσε στον ιστότοπο μήνες πριν από την καταστροφική παραβίαση.
Απλώς τσεκάρω το σάιτ της Ashley Madison.
Προσπαθώ να χακάρω.
Ελέγχω τον κώδικα και προσπαθώ να βρω ατέλειες ή αδυναμία σε αυτόν.
Είναι μέλος μιας διεθνούς κοινότητας κυβερνοκυνηγών,
οι καλοπροαίρετοι γουάιτχατ χάκερ.
Δουλειά μου είναι η ασφάλεια των εταιριών.
Δεν θέλω να ανήκω στους μπλάκχατ. Δεν είμαι κακός.
Αυτοί οι χάκερ βγάζουν πολλά χρήματα
υποδεικνύοντας σε εταιρείες τα ευάλωτα σημεία τους.
Ο Τζέισον έτσι πληρώνει τις σπουδές του.
Κατάφερε και μπήκε στην AM σχετικά γρήγορα.
Βρήκα κάποια κενά ασφαλείας
που επιτρέπουν πλαστογράφηση δεδομένων μεταξύ ιστότοπων.
Αυτά επιτρέπουν στον επιτιθέμενο να αλλάξει τα στοιχεία των προφίλ.
Ο Τζέισον είπε στην Avid Life Media ότι βρήκε ατέλεια στην ασφάλειά τους.
Του πλήρωσαν ένα μικρό ποσό για την πληροφορία.
Αλλά ήταν ήδη πολύ αργά.
Η Ομάδα Κρούσης είχε προσπελάσει το σάιτ πολύ πριν από τον Τζέισον.
Η Ομάδα Κρούσης ισχυρίζεται
ότι παρακολουθούσαν καιρό την πρόοδο του σάιτ σε δεκάδες εκατομμύρια χρήστες.
Ήθελαν να σταματήσουν τους επόμενους 60 εκατ. πελάτες.
Παρομοίωσαν την ALM με έμπορο ναρκωτικών που εκμεταλλεύεται εθισμένους.
Ο Τζόζεφ Κοξ πιστεύει
πως είναι ο μόνος δημοσιογράφος που επικοινώνησε με την Ομάδα Κρούσης.
Ισχυρίζονται ότι, όταν χτύπησαν την AM, κανείς δεν παρακολουθούσε.
Δηλαδή, υπήρχαν ασήμαντα εμπόδια ασφαλείας για να μπεις στο δίκτυο.
Επίσης, είπαν ότι ήταν εύκολο
να μεταπηδήσουν εντός του δικτύου με πολύ απλό συνθηματικό.
Ήταν καιρό στα σκαριά αυτό.
Είπαν ότι έπαιρναν δεδομένα εδώ και μερικά χρόνια.
Στην AM έλεγαν πολλά για την ασφάλειά τους.
Αλλά όπως αποδείχθηκε, δεν ήταν προτεραιότητά τους.
Προτεραιότητα είχε το χρήμα.
Ο Τζ. Μπούλοκ είναι αναλυτής δεδομένων.
Χρησιμοποίησε τα δεδομένα που διέρρευσαν για να αναλύσει τις πρακτικές της AM.
Ήταν από τους πρώτους που αναγνώρισαν ότι η εταιρία χρησιμοποιούσε φέμποτ.
Όταν έψαξε τα μέιλ των χρηστών,
ανακάλυψε ότι 837 μέλη είχαν την ίδια ηλεκτρονική διεύθυνση.
Ψεύτικα προφίλ προγραμματισμένα να επικοινωνούν με τους χρήστες.
Οι λογαριασμοί αυτοί λέγονταν και παρακινητές ή εικονικοί.
Ήταν αλγόριθμοι που έδιναν τη δυνατότητα στην AM
να επικοινωνεί με αφελείς άντρες
παριστάνοντας τις διαθέσιμες γυναίκες,
και να τους παίρνει χρήματα.
Οι εικονικοί έστελναν μηνύματα στους χρήστες.
Οι άντρες για να απαντήσουν, έπρεπε να πληρώσουν.
Γιατί 837 λογαριασμοί και όχι 80.000; Επειδή δεν τους χρειάζονταν τόσοι.
Μπορούσες να τους αλλάξεις αυτούς τους 837. Ήταν προγράμματα.
Δεν απαιτούνταν χειρισμοί με το χέρι.
Πάρα πολύ έξυπνο.
Ακουγόταν σαν μέρος για παιχνίδι όπου όλοι κανόνιζαν φάση.
Ότι υπάρχουν εκατομμύρια γυναίκες εδώ που όλες ενδιαφέρονται για εσένα.
Είχα επικοινωνήσει πιθανότατα με περίπου 200 προφίλ.
Από όλα αυτά, πρέπει να μίλησα μόνο με ένα πραγματικό άτομο.
ΛΟΣ ΑΝΤΖΕΛΕΣ
ΗΠΑ
Αλλά η ιδέα των ψεύτικων προφίλ και των μποτ δεν ήταν καινούρια.
Από το 2008 ακόμα, ως Συνήγορος του Πολίτη, ο Φιλίπο Μαρτσίνο
μελετούσε υπόθεση εναντίον της Avid Life εκ μέρους δυσαρεστημένων χρηστών.
Από τα πρώτα που κάναμε ήταν να δούμε τους όρους χρήσης του ιστότοπου.
Θαμμένες κάπου στη μέση ήταν μερικές φράσεις
που σημείωναν ότι, "Ο ιστότοπος είναι μέσο ψυχαγωγίας.
Ίσως απαντήσετε σε ρομπότ ή επικοινωνήσετε με αυτά".
Αυτό δεν ήταν σωστό γιατί ο κόσμος δεν προσέγγιζε την AshleyMadison.com
για να μιλήσει σε ρομπότ.
Δεν ήταν αυτή η ουσία της προσέγγισης.
Ο Φιλίπο βρήκε το AshleyMadisonSucks, φόρουμ με δυσαρεστημένους πελάτες της AM.
Ανακάλυψε ότι η Avid Life Media κινούνταν νομικά εναντίον τους.
Πιστεύαμε ότι το ashleymadisonsucks.com
ήταν ένα νόμιμο φόρουμ, όπου ο κόσμος εξέφραζε την άποψή του,
και σε καμία περίπτωση δεν προσέβαλε το εμπορικό σήμα της AM.
Ο Φιλίπο συμφώνησε να εκπροσωπήσει τον ιδιοκτήτη του AMS.
Μετά τα πράγματα εξελίχτηκαν παράξενα.
Ξέφυγε αρκετά το πράγμα.
Γίναμε στόχος διαδικτυακών ενεργειών που δεν είχαν εντοπίσιμα ίχνη,
αλλά άγγιζαν τα όρια του εκφοβισμού.
Δημιουργήθηκαν ιστοσελίδες που εκβίαζαν τον πελάτη του.
Τον απειλούσαν πως, αν δεν κατέβαζε τον ιστότοπο,
θα γράφονταν αναλήθειες για τον Φιλίπο, τον πελάτη του,
μέλη της οικογένειάς του και τους υπαλλήλους του.
Στάλθηκαν κι άλλα ανώνυμα μέιλ με απειλές και ψευδείς ισχυρισμούς.
Ένα έλεγε ότι ο πελάτης του έχει AIDS.
Ποτέ δεν καταφέραμε να ανιχνεύσουμε από πού προέρχονταν τα μέιλ.
Αλλά όλα άρχισαν να συμβαίνουν ταυτόχρονα.
Έδειχνε να είναι μια συντονισμένη επίθεση,
για να αποτρέψει τον πελάτη μου να συνεχίσει αυτό που έκανε.
Σε μια άλλη απόπειρα να κατέβει το σάιτ,
ο Νόελ Μπίντερμαν πρόσφερε στον ιδιοκτήτη του AMS χρήματα για τη διεύθυνση IP.
Επανέλαβε το αίτημα σε τηλεφώνημα που ηχογράφησε ο ιδιοκτήτης
παρουσία δύο μαρτύρων.
Δώσε την URL. Πρόσφερα 10.000, μην είσαι μαλάκας.
Εγώ είμαι καθίκι; Στέλνεις μέιλ στην κοπέλα μου...
Δεν έχεις ιδέα τι θα σου κάνω. Περίμενε να δεις τι σου έχω για μετά.
Έμαθα στις ειδήσεις ότι τους χάκαραν και τους πήραν όλες οι πληροφορίες.
Με έκπληξη ανακάλυψα ότι κάποια έγγραφα που είχαμε ανταλλάξει μεταξύ μας,
και έπρεπε να είναι εμπιστευτικά, είχαν δημοσιοποιηθεί.
Έστειλες μέιλ στην κοπέλα μου
ότι θα στήσεις σάιτ για εκείνη και μπορεί να έχει AIDS.
Θα κάνω πολύ χειρότερα σε εσένα που παίζεις με το μέσο βιοπορισμού μου.
Διάλεξες να φερθείς σαν μαλάκας. Θα σε καταστρέψω, γιατί εγώ έχω τα μέσα.
Έχεις 24 ώρες, φίλε μου. Θα σε διασύρω.
Η πρώτη διαρροή από την Ομάδα Κρούσης
αποκάλυψε πληροφορίες πολλών χρηστών, αλλά δεν σταμάτησε εκεί.
Επιφανειακά ήταν πολύ συγκεκριμένο.
Να μια εταιρία που τη χάκαραν, να και τα θύματα,
να τι έγινε, τέλος. Και να περνούσε, αλλά δεν έγινε έτσι.
Αυτό που ακολούθησε ήταν παραβίαση σε άλλο επίπεδο.
Πολλές παραβιάσεις δεδομένων όπου πήραν στοιχεία πελατών,
διευθύνσεις μέιλ, συνθηματικά, κάποιες άλλες πληροφορίες πελατών.
Ανάλογα με τον ιστότοπο, μπορεί να είναι σχετικά εύκολο.
Αλλά για να πάρει μέιλ, πηγαίους κώδικες, εσωτερικά έγγραφα,
ο χάκερ πρέπει να διεισδύσει ολοκληρωτικά στο δίκτυο της εταιρίας.
Η δεύτερη διαρροή πληροφοριών
ήταν για την εταιρία και τον διευθύνοντα σύμβουλό της.
Ήταν τόσα πολλά μέιλ.
Ήταν όλα τα μέιλ από το 2011, το 2012,
μέχρι τον Ιούνιο του 2015. Πάρα πολλά μέιλ.
Υπόθεση κάνω, αλλά ήταν λες και κάποιος έβαλε ένα φλασάκι
στον υπολογιστή κάποιου και πήρε όλα τα αρχεία των μέιλ.
Έδειχνε περισσότερο αντιγραφή παρά χακάρισμα.
Δεν δημοσιοποιούνται όλες οι παραβιάσεις δεδομένων.
Μάλλον οι περισσότερες δεν δημοσιοποιούνται.
Αλλά ότι μπορεί ο καθένας να μπει σε έναν ιστότοπο του σκοτεινού ιστού
και να κατεβάσει και να δει τα δεδομένα...
Είναι ελκυστικό.
Άρχισα να εξετάζω τα μέιλ επειδή με ενδιέφερε να δω
αν μπορούσα να βρω ποιος θα το έκανε. Ήθελε να βρω ποιος το έκανε.
Εθίστηκα.
Καθώς η Τζίνα, συντάκτρια του ANewDomain.com,
έψαχνε τα μέιλ, προέκυπταν πιο πολλά ερωτήματα.
Σύντομα, κοιτώντας τα μέιλ, προσπαθούσα να καταλάβω τι ήταν η Ashley Madison.
Ήταν όντως για γνωριμίες; Δεν φαινόταν αυτό.
Η Avid Life Media, η μητρική εταιρία που διευθύνων ήταν ο Μπίντερμαν,
είχε διάφορους ιστότοπους μέσω εικονικών εταιριών.
Κάποιες, όπως τα EstablishedMen και CougarLife, ανήκαν στο χαρτοφυλάκιο.
Άλλες όμως δεν συνδέονταν άμεσα με την Avid Life Media.
Δεν είναι ένα σάιτ γνωριμιών,
είναι πολλά και σε κάθε μεγάλη αγορά ανά τον κόσμο.
Είναι μια εκτεταμένη επιχείρηση με μια εκτεταμένη συλλογή ιστότοπων,
που φαίνεται πως σχεδιάστηκαν με στόχο να έλκουν κόσμο για να κάνει διάφορα.
Και αυτά δεν έχουν να κάνουν με απλές γνωριμίες.
Η εταιρία είχε ιστότοπους που ικανοποιούσαν κάθε αντρική φαντασίωση.
Καθεμιά ήταν ειδική και με συγκεκριμένη αγορά-στόχο.
Η παντρεμένη που θα κάνει παράνομη σχέση πάει στο AshleyMadison.
Οι μεγαλύτερες που πηγαίνουν με νεώτερους στο CougarLife.
Στο BrokeCollegeGirls, κορίτσια που αναζητούν πλούσιους ηλικιωμένους.
Ιστότοποι για τους σαδομαζοχιστές, για του γκέι...
Είχαν σάιτ για κάθε αντρική φαντασίωση.
Οι ιστοσελίδες είχαν έναν στόχο, να τραβήξουν αντρική πελατεία.
Η Τάμσιν, χρήστης της AM, καταλαβαίνει πώς ο κόσμος έλκεται από τα άλλα σάιτ.
Είναι σαν να εθίζεσαι όλο και περισσότερο σε σχέσεις, ιστοσελίδες
και διαδικτυακές γνωριμίες τέτοιου είδους.
Είναι καλό σάιτ γι' αυτούς που θέλουν να πάρουν μια πρώτη γεύση.
Και από εκεί, αναδυόμενα παράθυρα οδηγούν σε πιο ειδικευμένα σάιτ.
Από τα δημοφιλή σάιτ της Avid Life ήταν το EstablishedMen. Ισχυρίζονται ότι, "Είναι ο τοπ ιστότοπος γνωριμιών
που ενώνει νέες όμορφες γυναίκες με πλούσιους επιτυχημένους άντρες". Λένε ξεκάθαρα ότι δεν επιτρέπεται οι γυναίκες να διαφημίζονται ως συνοδοί.
Ωστόσο, πολλές γυναίκες-χρήστες ψάχνουν για "αμοιβαίως επωφελή συμφωνία".
Κοινός διαδικτυακός όρος για σχέσεις με χρηματικό όφελος.
Συχνά οι γυναίκες θέλουν τέτοιες συμφωνίες επειδή δυσκολεύονται οικονομικά.
Και συχνά, οι άντρες δεν είναι σε θέση να έχουν μια επίσημη σχέση,
με τα λουλούδια κι αρώματα και τις ευθύνες που τη συνοδεύουν.
Η Τάμσιν κάνει από 19 ετών, περιστασιακά, τη ζωή της κατ' αυτό τον τρόπο.
Είναι συνθήκες κατά τις οποίες ο άντρας παρέχει στη γυναίκα ένα επίδομα, την κακομαθαίνει, φροντίζει τα έξοδα των ταξιδιών της.
Της επιτρέπει βασικά να είναι διαθέσιμη βάσει των αναγκών του προγράμματός του.
Όπως με τον πλούσιο εραστή, οι αμοιβαίως επωφελείς συμφωνίες
είναι σχέσεις υπό όρους που έχουν καθοριστεί μεταξύ των δύο μερών.
Πολλές από αυτές είναι συνοδοί. Κάποιες το λένε πιο τολμηρά. Συνοδοί.
Αλλά οι υπηρεσίες συνοδών είναι παράνομες στις ΗΠΑ, πέρα από κάποιες εξαιρέσεις.
Δεν μπορείς να βγεις και να πεις, "Γεια σας, είμαι πόρνη".
Είναι παράνομο.
Στην ίδια εταιρία ανήκει επίσης η ArrangementFinders.com.
Ένα πιο ξεκάθαρα ερωτικό σάιτ.
Παρότι δεν επιτρέπουν στις συνοδούς να κάνουν χρήση της υπηρεσίας,
ενθαρρύνουν κορίτσια που θέλουν να κερδίσουν κάτι επιπλέον να γραφτούν.
Κάν' το όπως προγραμματίστηκες, θα σου στείλουμε την Μπαμπλς.
Λάνσαραν άλλη μια αστεία καμπάνια,
με την πορνοστάρ Κέιντιν Κρος ως το κύριο πρόσωπο της φίρμας.
Δημιουργούμε σχέσεις, μα και θέσεις εργασίας.
-Τι έκανες πριν από έναν μήνα; -Τίποτε.
-Αυτό τον μήνα; -Πίπες.
Έγιναν πάλι είδηση, βάζοντας εσκεμμένα διαφήμιση έξω από το πανεπιστήμιο.
Όλοι σοκαρίστηκαν.
Είμαι στη λεωφόρο Σάντα Μόνικα.
Εκπρόσωπος της Avid Life Media λέει
ότι ο τόπος και ο χρόνος για τη διαφήμιση είναι μέρος του στρατηγικού σχεδίου,
καθώς με την αποφοίτηση τόσο κοντά, οι φοιτητές ψάχνουν για δουλειά και λεφτά.
Όταν τον ρωτήσαμε αν είναι πορνεία, είπε, "Είναι οικειότητα με προοπτικές".
Αλλά τα μέιλ που διέρρευσαν από τα εισερχόμενα του Μπίντερμαν
αποκαλύπτουν ότι όχι μόνο ήξεραν για τις συνοδούς, μα τις έψαχναν κιόλας.
Φαίνεται πως στάλθηκε μέιλ σε 2.500 συνοδούς,
δελεάζοντάς τες να εγγραφούν στο ArrangementFinders.
Καθώς έπιασε αυτό, σχεδίαζαν να επικοινωνήσουν με άλλες 45.000.
Σε άλλα ανέφεραν την πιθανότητα
να φέρουν αλλοδαπές στις ΗΠΑ για να εργαστούν ως ερωμένες.
Και πώς θα τις προωθούσαν.
Ερεύνησαν ακόμη το πώς θα εισέλθουν στη χώρα ξεγελώντας τις Αρχές.
ΘΑ ΠΟΥΝ ΟΤΙ ΗΡΘΑΝ ΓΙΑ ΔΙΑΚΟΠΕΣ ΣΤΗΝ ΑΡΙΖΟΝΑ
ΕΚΕΙ ΘΑ ΤΟΥΣ ΔΩΣΟΥΝ ΝΕΑ ΤΑΥΤΟΤΗΤΑ
Το σάιτ Arrangement Finders είναι από τα πιο επιτυχημένα της εταιρίας.
Αυτό θα οδηγούσε τον Μπίντερμαν και την Avid Life σε νέα κατεύθυνση.
Τις ταινίες.
Πειραματίστηκε με τοποθέτηση προϊόντος και μια άγνωστη στάρλετ.
Απλώς τυχαία ήταν σκληρό πορνό.
Το σάιτ είναι γνωστό και για τα σκανδαλώδη και σκόπιμα προκλητικά διαφημιστικά του.
Η διαφήμιση του 2013 που έδειχνε ζόμπι ζευγάρια απαγορεύτηκε,
χαρίζοντας κι άλλη δωρεάν δημοσιότητα στην εταιρία.
Δίνει ξανά ζωή στον γάμο σας.
Αλλά οι ιδιοκτήτες της Avid Life Media ορίζουν κάπως χαλαρά τις γνωριμίες.
Είναι πολύ απλό στη χρήση.
Στις σκοπίμως χαμηλής ποιότητας διαφημίσεις τους,
η Κέιντιν Κρος, πρόσωπο της φίρμας, εξηγεί τον σκοπό τους.
Ένα σάιτ για σέξι γκριζαρισμένους άντρες που σας αξίζει ένα τρόπαιο και για εσάς τα τρόπαια που σας αξίζει ένα πιο γεμάτο πορτοφόλι.
Είναι καλές αυτές οι επιλογές για εσάς;
Όχι, αλλά οι πίπες είναι γαμάτες.
Η εταιρία αρνήθηκε τον όρο πορνεία. Προτίμησε το "Οικειότητα με προοπτικές".
Ο ιστότοπος έχει ενδιαφέρον και για έναν ακόμα λόγο.
Αυτός οδήγησε τον Μπίντερμαν και την ομάδα του στην πορνογραφία.
ΛΑΣ ΒΕΓΚΑΣ
Βγήκα μερικές φωτογραφίες σχεδόν γυμνή
σε μια τράπεζα στη Γουόλ Στριτ.
Και έγιναν δημοφιλείς.
Το μπάνιο δεν ήταν δημόσιο, αλλά ιδιωτικό.
Έβγαζα φωτογραφίες εκεί, όταν βαριόμουν. Είμαι γενιά του μιλένιουμ, κάνουμε τέτοια.
Και κυριολεκτικά, εντός ημερών, διαδόθηκαν παντού στο διαδίκτυο.
Με βάφτισαν "Πορνοστάρ της Γουόλ Στριτ"
πριν καν αποφασίσω αν θέλω να κάνω πορνό ή όχι.
Αλλά ήταν σαν να είχα δεσμευτεί, έτσι;
Ασχολείσαι με επενδύσεις στην AM;
Ναι, και με άλλα ενδιαφέροντα πράγματα.
Η Βερόνικα Βέιν έγινε η πρωταγωνίστρια του Μπίντερμαν.
Το Screwing Wall Street: The Arrangement Finders IPO
ήταν η πρώτη πορνοταινία,
γεμάτη με όχι και τόσο διακριτική τοποθέτηση προϊόντων.
Ήταν το ντεμπούτο της ως πρωταγωνίστρια πορνό.
Ήταν μια παρωδία της χολιγουντιανής ταινίας Γουόλ Στριτ.
Θα δουλέψεις μαζί μου;
Ενδιαφέρθηκα για αυτό
γιατί ήξερα πως ήταν πρωτοποριακό αυτό που έκαναν.
Ακόμη κι αν δεν ήταν ο καλύτερος τρόπος να το προσεγγίσουν τότε,
το έκαναν, όμως, και ήταν ήδη κυρίαρχη φίρμα.
Είσαι καλή, για να έρθεις ως εδώ.
Θα είσαι αρκετά καλή για να μείνεις;
Η ταινία δεν του απέδωσε και πολλά.
Δεν τον ενδιέφερε τόσο να γίνει γνωστός για τα πορνό.
Αλλά επειδή ήταν το όνομά μου και ήμουν το κορίτσι
που παρουσιαζόταν ως νεαρή, χαριτωμένη και με μυαλό,
ήμουν το κορίτσι που ήθελε να πουλήσει στους άντρες.
Το σχέδιο δούλεψε και το βιντεάκι κυκλοφόρησε δωρεάν.
Είχε πάνω από τρία εκατ. θεάσεις.
Αλλά ήταν η σχέση της με τη φίρμα και οι εμφανίσεις της στα κανάλια
που προκάλεσαν αίσθηση.
Ήθελα να ασχοληθώ με κάτι επιχειρηματικό.
Ήξερα ότι δεν ταίριαζα σε πιο συντηρητικά περιβάλλοντα
και είδα πως ήταν πρωτοποριακή κίνηση και ήθελα να συμμετάσχω.
Το σάιτ είχε 200 τοις εκατό αύξηση στην επισκεψιμότητα,
αλλά ακόμη πιο εντυπωσιακή ήταν η αύξηση των νέων μελών κατά 400 τοις εκατό.
Κάτι που στην ουσία μάς λέει
ότι αν μπήκες στο ArrangementFinders επειδή με είδες στο βίντεο
ή στα ΜΜΕ ή οπουδήποτε, σχεδόν άμεσα γίνεσαι ενεργό μέλος.
Άλλη μια επιτυχία στο μάρκετινγκ για τον Νόελ Μπίντερμαν.
Γιατί θεωρείς ότι ο Νόελ φέρθηκε έξυπνα;
Μιλώντας εκ πείρας, οι περισσότεροι επιχειρηματίες
εντοπίζουν ιδέες στις ελλείψεις της αγοράς για κάτι που χρειάζονταν και οι ίδιοι.
Δεν λένε, "Το χρειάζονται οι άλλοι, όχι εγώ".
Οι περισσότεροι θέλουν το προϊόν και γι' αυτό το κάνουν.
Οπότε, υποθέτω
ότι ίσως ήθελε να κάνει κάποια παράνομη σχέση
και να διευκολύνει τέτοιες σχέσεις. Είναι πανέξυπνο που το λάνσαρε
ως, "Εγώ δεν έχω σχέση. Είμαι ευτυχισμένος στον γάμο μου.
Το έκανα για τους άλλους".
Αν ο άντρας σου σε απατούσε,
θα σου άρεσε να μπαίνει σε σάιτ όπως το δικό σου;
Και βέβαια όχι, δεν συμφώνησα για κάτι τέτοιο.
Ο Νόελ ήταν τέλειος στις συνεντεύξεις. Συχνά έβαζε και τη γυναίκα του να μιλήσει.
Είμαστε παραδοσιακό ζευγάρι με τον Νόελ.
Ήταν πάντα ξεκάθαρος ότι δεν είχε ποτέ εξωσυζυγική σχέση.
Και θα με καταρράκωνε αυτό.
Αλλά βάσει των πληροφοριών που διέρρευσαν, ο Νόελ είχε παράνομες σχέσεις.
Στην πραγματικότητα, για πάνω από 3 χρόνια είχε σχέσεις με πολλές γυναίκες,
αρκετές από τις οποίες τις είχε γνωρίσει στο σάιτ του, το EstablishedMen.
Τους έδινε χρήματα και σε μία πρόσφερε ακόμη και δουλειά στην Avid Life.
Όπως φαίνεται, του άρεσε ο ρόλος του πλούσιου εραστή.
Μάλλον ελάχιστα στην AM ήταν όπως φαίνονταν.
Ίσως τα ΜΜΕ να μην είχαν δώσει στον ίδιο και στην εταιρία του τόσο τηλεοπτικό χρόνο
αν γνώριζαν τι συνέβαινε από πίσω.
Δεν επινόησε την πορνεία η Ashley Madison.
Αυτό που υποδεικνύουν τα μέιλ είναι ότι βοηθά στην αυτοματοποίησή της.
Το κάνουν πολύ πιο εύκολο. Όπως δεν εφηύρε η Google το ψάξιμο.
Απ' όσο γνωρίζω, δεν είναι και κανένα κύκλωμα πορνείας,
ούτε έχουν υπηρεσία συνοδών, που είναι παράνομο, ούτε τίποτα τέτοιο.
Αυτό που βρίσκω πιο ανήθικο
στον τρόπο που αντιμετωπίζουν τους δημοσιογράφους,
τους παραπλανούν ότι η εταιρία είναι κάτι άλλο από αυτό που είναι.
Αλλά ούτε και αυτό είναι παράνομο.
Είναι ιδιωτική εταιρία και μπορεί να πλασάρεται όπως θέλει.
Θεωρώ ότι υπήρξαν ευφυέστατοι στο μάρκετινγκ.
Έδειχναν να ξέρουν τι θέλει ο Τύπος.
Πήραν έναν μικρό σπόρο αλήθειας,
το διόγκωναν και μάλλον εκεί ήταν η επιτυχία τους με τα ΜΜΕ.
Να εκσυγχρονιστείτε...
Η Λουίζ Βαν ντερ Βελντ είναι σύμβουλος σεξ και σχέσεων.
Προσλήφθηκε το 2013 ως εκπρόσωπος της AM στα ΜΜΕ,
αν και σύντομα διαφώνησαν για τα χρήματα.
Πήρε, όμως, μια ιδέα για το πώς λειτουργούσαν.
Το μοντέλο των σχέσεων είναι βαθύτατα προβληματικό.
Όταν συμφώνησα να είμαι η εκπρόσωπός τους,
ήταν επειδή προσωπικά είχα αυθεντική άποψη,
βάσει των πιστεύω μου, της εμπειρίας μου με ζευγάρια που είχαν παράνομες σχέσεις.
Πολλά από αυτά τα άφησαν στην άκρη
και το παρουσίασαν όλο αισθησιασμό και για πρόκληση εντυπώσεων.
Τα μέιλ δεν αποκάλυψαν απλώς την υπερβολή, μα και την εσκεμμένη παραπλάνηση των ΜΜΕ.
ΑΝ ΜΥΡΙΣΤΟΥΝ ΚΑΤΙ ΣΤΟ NIGHTLINE, ΘΑ ΤΟ ΘΑΨΟΥΝ
ΠΡΕΠΕΙ ΝΑ ΦΑΙΝΕΤΑΙ ΓΝΗΣΙΟ
Ακόμη και η Blue Chip Publications εξαπατήθηκε.
Το Forbes είναι από τα μεγαλύτερα περιοδικά,
ένα από τα πιο σεβαστά παγκοσμίως στον κλάδο των οικονομικών.
Ο Νόελ και η Avid Life Media καλλιεργούσαν επαφές με ένα δημοσιογράφο
που έκανε έρευνα για λογαριασμό του περιοδικού.
Οι αρχισυντάκτες του Forbes είχαν συμφωνήσει
να κάνουν ένα άρθρο γι' αυτούς και τη φοβερή ανάπτυξή τους,
μα ήθελαν να δουν νούμερα.
Και στα μέιλ βλέπεις εργαζόμενους να λένε,
"Μπορώ να βελτιώσω αυτό το διάγραμμα", "Μπορώ να μαγειρέψω αυτά τα δεδομένα".
Φαίνεται πως ήταν επινοημένα κατά ένα μεγάλο μέρος.
Η εταιρία δημοσίευσε υπερβολικά διογκωμένα τα οικονομικά στοιχεία της AM.
Όλων των ιστοτόπων, όλων των συμφωνιών κοινοπρακτικού μάρκετινγκ.
Όλων των διαφορετικών ροών εσόδων
που έχουν σε όλο τον κόσμο η AM, η Avid και οι συνεργαζόμενες με αυτήν εταιρείες.
Αλλά πώς μπορούσε να ξέρει το Forbes για όλα αυτά;
Κανείς δεν ήξερε.
Το όνειρο του Νόελ ήταν να μπει η AM στο χρηματιστήριο
καν να πουληθούν μετοχές της στο κοινό μέσω του λεγόμενου IPO.
Είμαστε τεράστια επιχείρηση. Ίσως μπορείς να μας βοηθήσεις με το IPO.
Ώρα να φτάσουμε το ένα δις για να το δείξουμε σε όλους πια.
Ενδιαφέρον.
Μπορεί να γίνει. Αν βλέπατε πώς πάνε οι δουλειές,
τα νούμερα, την ανάπτυξη, τον αριθμό μελών, θα λέγατε ότι αξίζει πολλά δις.
Ήθελε να βλέπουν όλοι τις δουλειές μέσα από ένα πέπλο,
να καλύψει την αυτοκρατορία των σεξ-σάιτ, των συνεργατών στα πορνό
και τις συνοδούς με το πέπλο της AM.
Επειδή ο Νόελ ήταν πολύ καλός στο να το παρουσιάζει ως κάτι κοινό
και συνηθισμένο και όχι ταμπού θέμα συζήτησης,
νομίζω ότι ο κόσμος ένιωθε πιο άνετα να μιλάει ανοιχτά
για το AshleyMadison.com παρά για το PornHub.com.
Οπότε αν βγει το Forbes και πει,
"Το AM είναι από τα μεγαλύτερα και πιο επιτυχημένα σάιτ γνωριμιών.
Είναι εταιρία του ενός δις δολαρίων".
Τότε άλλα οχτώ μεγάλα έντυπα στον κόσμο θα πουν το ίδιο.
Το Forbes και το Bloomberg θα λένε αλήθεια.
Και κανείς δεν έχει αμφιβολίες.
Είναι όντως εταιρία του ενός δις;
Θα εισαχθεί στο χρηματιστήριο; Είχε όντως αύξηση 45% σε ένα έτος;
Δεν μπορούμε να κατηγορήσουμε την AM που εκμεταλλεύτηκε την αδράνεια του Τύπου.
Τον Σεπτέμβριο του 2015, δύο μήνες μετά την επίθεση των χάκερ,
γράφτηκε κι άλλο άρθρο στο Forbes.
"Δεν έχουμε ιδέα πόσο μεγάλο ήταν το AshleyMadison, αν και είμαι βέβαιος
ότι δεν ήταν τόσο όσο έδειχνε".
Αλλά παρόλο που η παραβίαση αποκάλυψε τόσα για τους χρήστες και τους ιδιοκτήτες,
γνωρίζουμε ελάχιστα για τους χάκερ.
Έναν χρόνο μετά, δεν έχει συλληφθεί κανείς και η υπόθεση είναι ακόμη ανοιχτή.
Η Avid Life Media προσφέρει αμοιβή 500.000 δολαρίων
σε όποιον δώσει πληροφορίες που θα οδηγήσουν στην ταυτοποίηση,
σύλληψη και δίωξη του ατόμου ή των ατόμων
που ευθύνονται για τη διαρροή των δεδομένων της AM.
Κανείς δεν εισέπραξε την αμοιβή του μισού εκατομμυρίου.
Περίμενε.
Όμορφοι, υγιείς, σε ηλικία γάμου.
Τι όμορφη εικόνα, η νύφη και ο γαμπρός, σαν όνειρο ο ένας στο μυαλό του άλλου.
Πολλοί γάμοι κλυδωνίστηκαν πέρυσι, όταν αποκαλύφθηκαν τα στοιχεία χρηστών.
Οι δικηγόροι διαζυγίων έτριβαν τα χέρια τους.
Γιατί συνέβη κάτι τέτοιο σε αυτούς;
Ποιος έφταιγε;
Κλυδωνίστηκε και ο κλάδος των γνωριμιών.
Αμέσως μετά τη δημοσίευση των μέιλ του Μπίντερμαν,
η Avid Life ανακοίνωσε ότι δέχτηκε να παραιτηθεί από διευθύνων σύμβουλος.
Είπαν ότι ήταν για το καλό της εταιρίας.
Ομάδα Κρούσης, αυτό είναι προειδοποίηση.
Οι πράξεις σας είναι παράνομες και δεν θα ανεχθούμε...
Η αστυνομία ακόμη δεν ξέρει ποιος το έκανε.
Οι χάκερ αυτοαποκαλούνταν Ομάδα Κρούσης.
Μια ανώνυμη ομάδα που έλεγε τους χρήστες της AM "άπιστους βρωμιάρηδες"
και κατηγορούσε την ALM ότι επωφελούνταν από τον πόνο των άλλων.
Τέτοιου είδους χάκινγκ λέγεται χακτιβισμός.
ΜΑΝΤΣΕΣΤΕΡ
ΑΓΓΛΙΑ
Στο Hacker House κοντά στο Μάντσεστερ όλοι γνωρίζουν καλά αυτό τον κόσμο.
Αν καταλαβαίνεις τους κανόνες στο σύστημα κάποιου καλύτερα από τον ίδιο,
τότε μπορείς να ξαναγράψεις τους κανόνες του παιχνιδιού.
Το να θέλεις να κατεβάσεις έναν ιστότοπο που προωθεί την απιστία μεταξύ ζευγαριών
μπορεί να θεωρηθεί αυτοδικία.
Μπορείς να απατάς τη γυναίκα σου επειδή το κάνεις κρυφά μέσω κάποιου σάιτ;
Και τι γίνεται, όταν βγει στη φόρα; Πρέπει να σε λυπηθούμε;
Προσωπικά, δεν θα έκανα κάτι παράνομο.
Όμως, όταν έγινε όλο αυτό με την AM, σκέφτηκα, "Μπράβο τους".
Πολλοί μεγάλοι χακτιβιστές εκεί στοχεύουν,
να ξεσκεπάζουν μεγάλες εταιρίες.
Ο τρόπος που θα μπεις σε ένα σάιτ και θα το κλείσεις
είναι ενάντια στον νόμο.
Σοβαρεύει και θα έχει επιπτώσεις στις ζωές των ανθρώπων.
Το Hacker House είναι μια προσπάθεια για νόμιμη απασχόληση των χάκερ.
Αλλά η δράση της Ομάδας Κρούσης ήταν κάτι παραπάνω από παράνομη.
Το αν πίστευαν ότι οι λόγοι πίσω από αυτό ήταν καθαρά ηθικοί
μόνο αυτοί μπορούν να το απαντήσουν, αλλά δεν ήταν έγκλημα χωρίς θύματα.
Άνθρωποι αυτοκτόνησαν.
Ακόμη δεν έχουμε ιδέα ποιος χάκαρε την ALM και ποιο ήταν το πραγματικό κίνητρο.
Δεν έβγαλαν χρήματα από αυτό.
Άρα ο λόγος ήταν άλλος. Μερικοί θεωρούν ότι ήταν κάποιος ανταγωνιστής.
Είμαι της άποψης ότι ήταν κάποιος ανταγωνιστικός ιστότοπος.
Που ήταν ίσως οι ιθύνοντες ή είδαν μια ευκαιρία.
Ίσως έβαλαν κάποιον υπάλληλο να κατασκοπεύει για κάποιο διάστημα.
Ή να ήταν οι ίδιοι που διηύθυναν το χακάρισμα εκτός εταιρίας.
Βάσει μιας θεωρίας, ήταν δουλειά εκ των έσω.
Υπάρχει περίπτωση η Ομάδα Κρούσης να ήταν κάποιος μέσα από την εταιρία.
Κρίνοντας από την ποιότητα και τον πλούτο των δεδομένων,
εσωτερικά μέιλ, πηγαίοι κώδικες,
πιθανότατα έπρεπε να είναι μέσα στο ίδιο το εταιρικό δίκτυο
παρά στον ιστότοπο μόνο.
Θεωρώ ότι κάποιος είχε προσωπικό πρόβλημα
με τον διευθύνοντα σύμβουλο ή με τα στελέχη της εταιρίας.
Ένιωσε ότι τον εξαπάτησαν και θέλησε να πάρει εκδίκηση.
Κρίνοντας από τον τρόπο που μου συμπεριφέρθηκαν
και τον τρόπο που είχαν συνηθίσει
να αντιμετωπίζουν υπαλλήλους που ήταν δυσαρεστημένοι,
πιθανολογώ ότι μπορεί να ήταν εκ των έσω.
Πολύς κόσμος μπορεί να είχε κίνητρο
να βλάψει είτε την Avid γενικά ή τον Νόελ συγκεκριμένα.
Είτε μέσα είτε έξω από την εταιρία.
Ήταν εταιρία που μήνυσε και απέλυσε πολλούς.
Το να βρεις κάποιον με κίνητρο είναι πάρα πολύ εύκολο.
Είναι πολλοί όσοι είχαν κίνητρο.
ΑΪΝΤΑΧΟ
Όποιος και αν το έκανε, ο αντίκτυπος στον πραγματικό κόσμο συνεχίζεται.
Όποιος πέρασε αυτά που πέρασα,
θα ήθελε πολύ να κατέβει ο ιστότοπος.
Πολύ πριν τη χακάρουν, η AM βοηθούσε στη διάλυση γάμων.
Πολλές από τις γυναίκες ήταν από αγροτικές περιοχές.
Από όσα διέρρευσαν, μπορείτε να δείτε ανά περιοχή.
Η Γιούτα, το Άινταχο
είχαν κάποια από τα υψηλότερα νούμερα σε λογαριασμούς στην AM.
Και είναι συντηρητικές αγροτικές περιοχές.
Βασικά, είναι κάτι
που δεν με εκπλήσσει και τόσο.
Το 2012, χρόνια πριν από το χακάρισμα, ο Τζιμ έλαβε μηνύματα στο κινητό του.
Κατά λάθος, λογαριασμός της γυναίκας του είχε συνδεθεί με το κινητό του.
Έπαιρνα μέιλ.
Ήταν γραπτά μηνύματα μεταξύ της γυναίκας μου και ενός τύπου.
Του έλεγε, "Θα μαλώσω επίτηδες με τον άντρα μου.
Θα βρω κάποιον τρόπο να συναντηθούμε".
Έκανα εμετό.
Κυριολεκτικά.
Τελικά, ο Τζιμ κατάφερε να ανακτήσει πολλά από τα μηνύματα της γυναίκας του.
Πράγματα που δεν μπορείς να διαγράψεις από τη μνήμη σου.
Κάποιος μου έστειλε και ένα βίντεο.
Με εκείνη να κάνει σεξ.
Ο Τζιμ ανακάλυψε ότι η γυναίκα του είχε σχέσεις με έξι άντρες από την AM.
Είναι σαν ναρκωτικό.
Είναι λες και είσαι εθισμένος και θέλεις πιο πολύ,
λαχταράς την αδρεναλίνη, αυτή την αίσθηση. Έτσι το σκέφτομαι.
Έχω και...
Πέντε μικρά παιδιά.
Δεν ήθελα να μεγαλώσουν
σε διαλυμένο σπίτι.
Ένιωθα ότι εγώ έφταιγα.
Ότι ήμουν υπεύθυνος.
Προσπάθησα να της μιλήσω, να της το εξηγήσω.
"Σ' αγαπώ. Έχουμε πέντε παιδιά. Ας μη διαλύσουμε την οικογένειά μας".
Στο τέλος, στάθηκε αδύνατον να τα ξαναβρούν.
Το ζευγάρι χώρισε.
Μου πήρε πολύ καιρό μέχρι να σταματήσω να νιώθω ναυτία.
Πραγματικά μου ερχόταν να κάνω εμετό κάθε φορά που έβλεπα την AM.
Μέχρι που τη χάκαραν. Εκείνη ήταν καλή μέρα.
Δεν ξέρουμε ποιος το έκανε, αλλά ξέρουμε
ότι η Ομάδα Κρούσης απειλεί και για άλλες επιθέσεις. Ρώτησα την Ομάδα Κρούσης αν θα χτυπήσουν κι άλλες εταιρίες
και είπαν, "Βασικά, σίγουρα. Ίσως ακόμα και πολιτικούς".
Όλα τα συστήματα έχουν αδυναμίες.
Ακόμη και τα μεγαλύτερα σάιτ κοινωνικής δικτύωσης.
Δεν υπάρχει ασφαλές σύστημα.
Όσο περισσότερο οι ζωές μας συνδέονται με τον ψηφιακό κόσμο,
όπως για παράδειγμα αυτοκίνητα με διαδίκτυο,
το χάκινγκ θα αυξάνεται.
Είναι τρομακτικό;
Ναι.
Γεια, πολίτη του ελεύθερου κόσμου.
Η ελευθερία μας κινδυνεύει και πάλι. Αυτό δεν μπορεί να συνεχιστεί.
Ζητήσαμε από τον Μπίντερμαν κάποιο σχόλιο, αλλά δεν πήραμε απάντηση.
Τον Ιούλιο του 2016, η Avid Life Media μετονομάστηκε σε Ρούμπι.
Ανατέθηκε νέος διευθύνων σύμβουλος και πρόεδρος. Απολογήθηκαν δημόσια.
Συνεργάζονται στην έρευνα για την παραβίαση.